บาทเปิด 31.19/21 บาทต่อดอลลาร์ อ่อนค่าสุดรอบ 9 เดือน
เงินบาทเปิดตลาด 31.19/21 บาทต่อดอลลาร์ อ่อนค่าสุดในรอบ 9 เดือนหลังดอลลาร์แข็งค่าหนัก
26 มี.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.19/21 บาท/ดอลลาร์ อ่อนค่าจากเย็นวานนี้ที่เปิดตลาดที่ระดับ 31.09 บาท/ดอลลาร์
เปิดตลาดเช้านี้ เงินบาทปรับตัวอ่อนค่าไปมากสุดในรอบ 9 เดือน เนื่องจากทิศทางของดอลลาร์สหรัฐยังมีแนวโน้มแข็งค่าจากผลของอัตราผลตอบแทนพันธบัตรรัฐบาลสหรัฐฯ ยังปรับสูงขึ้นต่อเนื่อง
"บาทเช้านี้อ่อนค่าสุดในรอบ 9 เดือน มีปัจจัยหลักสำคัญตอนนี้ คือ ดอลลาร์สหรัฐแข็งค่า จากบอนด์ยิลด์ที่ยังขึ้นต่อเนื่อง" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.10-31.30 บาท/ดอลลาร์